**5.számú melléklet**

**ÉRDEKMÉRLEGELÉSI TESZT**

Baleseti és rongálási jegyzőkönyv felvételével kapcsolatos adatok kezeléséről

**I.Az Adatkezelő vagy harmadik személy jogos érdeke**

A HATVANI MÉDIA és Rendezvényszervező Nonprofit Közhasznú Kft. szolgáltatásának igénybevétele során a Hatvani és Sport és Rendezvénycsarnok használatára (bérbeadás, egyéb hasznosítás) irányuló kötelmi jogviszony jön létre, mely alapján a HATVANI MÉDIA és Rendezvényszervező Nonprofit Közhasznú Kft. érdeke a szerződéssel kapcsolatos jogi igények érvényesítése, balesetek, jogsértések kivizsgálása. A személyvédelem biztosítása során fontos a baleseti jegyzőkönyv felvétele annak érdekében, hogy a balesetek kivizsgálásra kerüljenek.

**II.Az érdek jogszerűségének igazolása:**

1.Az Adatkezelőnek a fenti szolgáltatások igénybevételével kapcsolatosan létrejövő szerződések, saját szolgáltatásai során megkötött szerződések olyan jellegű kötelmi jogviszonyok, melyekből eredően jogok és kötelezettségek keletkeznek. Ezekkel a szerződésekkel kapcsolatosan felmerülő jogi igények érvényesíthetősége egyértelműen jogszerű, hiszen a polgári jog szabályai biztosítják a felek számára a szerződés jogi úton történő kikényszeríthetőségét, a szerződéssel kapcsolatosan felmerülő igények érvényesíthetőségét. Ezen jogos érdek azt a célt is megvalósítja, hogy a jogsértések kivizsgálhatóak legyenek az arra illetékes szervek, hatóságok által.

**II.A jogos érdek konkrétuma:**

1.Az Adatkezelő jogos érdeke konkrétan megfogalmazott, tekintettel arra, hogy az Adatkezelő pontosan megfogalmazza, hogy mely esetekben és milyen érdek alapján kívánja ezeket az adatokat kezelni.

**III.A jogos érdek aktualitása:**

1.Az Adatkezelő által nyújtott szolgáltatások magában foglalja a szolgáltatást igénybe vevők és az Adatkezelő között létrejövő kötelmi jogviszony fennállását. A szerződés megkötésével, szolgáltatás igénybevételével, jogok és kötelezettségek alanyává válnak a felek, melyek a polgári jog szabályai szerint érvényesíthetők. Az az igény tehát mindenképpen fennáll, míg az igény a bíróságon érvényesíthető. Az adatkezelőnek jogos érdeke igényének érvényesítése, balesetek esetén pedig a baleseti mechanizmus bizonyíthatósága is érdekében áll, hiszen ezáltal mentesülhet felelőssége alól, vagy éppen vonható felelősségre.

**2.A fentiek alapján az Adatkezelővel oldalán jelentkező jogos érdek fennáll.**

**IV.Az Adatkezelés szükségessége**

1.A szolgáltatások nyújtása során a Ptk. 6:22§ (1) bekezdése alapján az ott meghatározott általános elévülési idő (követelés esedékességé válásától számított 5 év) alapján merülhet fel az az polgári jogi igény, mely bíróság előtt érvényesíthető. Az igényérvényesítés során az igényt érvényesítő fél bizonyítási terhet köteles viselni, ezért jogszerű érdekében áll, hogy az igényérvényesítéssel kapcsolatos bizonyítékok rendelkezésre álljanak.

**2.Mindezek alapján az adatkezelés szükségessége is fennáll, ennek alapján vizsgálható az arányosság szempontrendszere.**

**V. Az érintettek jogai**

1.Az adatalanyok személyes adatinak védelmét az **Európai Parlament és a Tanács (EU) 2016/679 rendeletének** (általános adatvédelmi rendelet/**GDPR**), valamint a**z Információs önrendelkezési jogról és információszabadságról szóló 2011. évi CXII. törvény** (továbbiakban: Infotv.) rendelkezései szerint, az ott meghatározott alapelvek betartásával, az érintetti jogok érvényesülésével kell biztosítani.

2.Az érintettek magánszférája megköveteli, hogy az adatok kezelése és annak folyamata mindvégig feleljen meg a hatályos adatvédelmi előírásoknak, az adatkezelő csak megfelelő jogalap birtokában, jogszerű célból, szükséges és arányos mértékben és ideig kezelheti ezeket a személyes adatokat, és ennek érvényesülése érdekében adatvédelmi garanciák érvényesülését biztosítja.

3.Az érintettek jogosultak arra, hogy személyes adatai kezelése jogszerű és tisztességes legyen, a részükre az adatkezelést minden esetben átláthatóan kell végezi, minden esetben joguk van arra, hogy az adatkezelésről megfelelő tájékoztatást kapjanak. Az érintett tiltakozáshoz való jogát külön biztosítani szükséges.

4.Az érintettnek jogos érdeke fűződik ahhoz, hogy az adatai jogsértő kezelése ellen jogorvoslattal éljen, és az általa elszenvedett károk megtérítését követelje a Ptk. szabályai szerint.

5.Az érintettnek joga van:

-a személyes adatai jogszerű kezeléséhez

-a megfelelő tájékoztatáshoz

-a személyes adatok vonatkozásában valamennyi részére biztosított jog gyakorláshoz és igény érvényesítéséhez

-az adatok védelmére vonatkozó jogszabályok betartásához, érvényesüléséhez

-saját adatiról való rendelkezéshez

-magánszférája tiszteletben tartásához

6.Az érintettnek jogos érdeke fűződik ahhoz, hogy az Adatkezelő magánszférájukhoz való jogukat ne korlátozza azzal, hogy azokat a vonatkozó jogszabályi előírásoktól eltérően, azzal össze nem egyeztethető módon kezelje, tárolja.

7.Azok az érintettek, melyek a Sportcsarnok területére önként belépnek, ésszerűen számíthatnak arra, hogy a jogsértő cselekmények kivizsgálásra kerülnek, tettenérés esetén a vagyonvédelmi szolgálatot teljesítő személyzetnek intézkedési kötelezettsége van.

8.Azon érintettek, melyek balesetet szenvednek, ésszerűen számíthatnak arra, hogy a balesetet az Adatkezelő köteles kivizsgálni, hiszen a baleset helyszíne az Adatkezelő üzemeltetésében álló sportlétesítmény.

9.Az érintettek ésszerűen számíthatnak arra, hogy az esetleges jogsértésekért felelősségre vonhatók lesznek, a baleset esetén pedig különféle intézkedésekre kerülhet sor az erre illetékes személyek által, a baleset körülményei kivizsgálandók lesznek.

10.A Sportcsarnok területére, épületrészeire belépő érintettek ésszerűen várhatják el, hogy a személyes adataik csak a fenti célok teljese érdekében legyenek kezelhetők, azokat más adatokkal ne lehessen összekapcsolni, az Adatkezelő céltól eltérően azokat ne kezelhesse.

**VI.Szükségesség-arányosság vizsgálata, érdekek ütköztetése**

1.Az Adatkezelőnek szolgáltatásai nyújtása során legitim érdeke, hogy a jogsértések kivizsgálásra kerüljenek, a balesetek mechanizmusa kivizsgálható legyen, tekintettel arra, hogy a Sportcsarnok igénybevétele esetén olyan kötelmi jogviszony jön létre az Adatkezelő és az érintett között, melyből a polgári jog szabályai szerint jogok és kötelezettségek keletkezhetnek. A polgári jogi felelősség szabályai szerint az igényt érvényesítő félnek bizonyítási terhe van, illetve egyes kárfelelősségi alakzatoknál a felelősség alóli kimentés fennállását bizonyítania kell. A polgári perrendtartási szabályok értelmében ezen dokumentumok, okirati bizonyítékoknak minősülnek, a sikeres bizonyítás, kimentés ezen okiratokon alapszik, ezért az Adatkezelőnek ebben a körben történő adatkezelése akár létfontosságú is lehet.

2.Az Adatkezelő nem kezel aránytalanul és szükségtelenül személyes adatokat azzal, hogy a Sportcsarnok területén elkövetett jogsértéseket kivizsgálja és ennek érdekében jegyzőkönyvek felvételét alkalmazza.

3.Az Adatkezelés nem terjed ki a GDPR 9. cikkében meghatározott személyes adatok különleges kategóriáinak körére sem.

**VII.Az adatkezelés hatásainak vizsgálata**

1.Az adatkezelés az érintettek magánszférájára gyakorolt hatása elenyésző, aránytalan beavatkozást nem jelent, tekintettel a kezelt adatok körére, illetve annak megőrzési idejére, különös tekintettel arra, hogy a kötelmi jogviszonyok tekintetében a szolgáltatás igénybevételével nem csak jogok gyakorlására jogosult, de kötelezettségek teljesítésére is kötelezhető (helytállás az okozott károk megtérítésére vonatkozóan, büntetőjogi-szabálysértési felelősségre vonás)

**VIII.Az érintett és az Adatkezelő kapcsolata**

1.Az igényérvényesítés során a kapcsolat addig az ideig állhat fenn az Adatkezelő és az érintett között, míg a szerződésből eredő jogok érvényesíthetők, kötelezettségek számonkérhetők. A Ptk. általános elévülési ideje (5év) az az időtartam, mely alatt az igényeket bírósági úton lehet érvényesíteni. Ezek az adatok csak és kizárólag az adatkezelés céljához kötötten kerülnek kezelésre, más adatkezelési célokkal nem összekapcsolhatók.

2.A személyes adatok kezelése legitim adatkezelési cél érdekében történik, tekintettel arra, hogy a kötelmi jogviszonyból eredő jogok gyakorlásának, kötelezettségeknek a biztonságos teljesülése közérdeket valósít meg, a polgári jog szabályainak betartásának, igényérvényesíthetőség garanciája, megvalósítva ezzel a jogbiztonságot.

3.A fenti közérdek teljesülésülésének biztosítása olyan jog, mely jog érvényesüléshez viszonyítva nem élvet elsőbbséget az érintettek személyes adatinak nem kezeléséhez fűződő érdek.

**4.Ezen érdekeket és az adatkezelés hatásait figyelembe véve, az érintett adatainak nem kezeléséhez fűződő érdek nem élvez elsőbbséget, az adatkezelés arányosnak tekinthető.**

5.A fenti megállapítást alátámasztja az is, hogy az érintett személyes adatainak védelméhez fűződő garanciákat az Adatkezelő biztosítja.

**IX.Az érintett számára biztosított garanciák**

1.Az érintettnek csak azokat az adatait kezeli az Adatkezelő, melyek elengedhetetlenül szükségesek ahhoz, hogy a jogsértések kivizsgálhatók legyenek, a baleseti mechanizmus rekonstruálható legyen.

2.A személyes adatokat csak korlátozott ideig kezeli, mely legitim adatkezelési idő.

3.Az érintett részére az Adatkezelő megfelelő tájékoztatást ad, melyek elérhetőségét folyamatosan biztosítja, az érintettek hatékonyan gyakorolhatják az őket megillető adatvédelmi jogokat.

4.Az adatkezelő a szükséges adatbiztonsági intézkedéseket megvalósítja, melyek ahhoz szükségesek, hogy céltól eltérően ne kezeljék az érintett adatait, az adatkezelés időtartama jogszabályokban meghatározott.

5.Az adatokhoz csak az arra illetékes személyek férhetnek hozzá, az érintett adatok megismerhetősége, tárolása korlátozva van.

**Eredmény**

**Az érdekmérlegelési teszt alapján megállapítható, hogy a megjelölt adatkezelési cél elérése érdekében az érintettek kapcsolattartási adatai kezelhetők, az adatkezelés szükséges és arányos korlátozást valósít meg az érintettek köre vonatkozásában.**